
KASTRE VALLAVALITSUS          
                                                                                                        


KORRALDUS



Kurepalu								              24. märts 2022 nr 157


Unikülas asuva Tööstuse katastriüksuse
detailplaneeringu algatamine  ja keskkonnamõju
strateegilise hindamise algatamata jätmine
	
	
AS Telver esindaja Janek Veeber  on esitanud avalduse (registreeritud 05. jaanuar 2022. a kirja nr 6-3/11 all) detailplaneeringu algatamiseks.  
 
Planeerimisseaduse (edaspidi PlanS) § 128 lõike 4 kohaselt detailplaneering algatatakse või jäetakse algatamata 30 päeva jooksul selle algatamise taotluse saamisest arvates. Mõjuval põhjusel, eelkõige planeeringuala suurusest, uuringute läbiviimise vajadustest, halduslepingu sõlmimise eelduseks olevate asjaolude selgitamiseks või kaasatavate ja koostöötegijate suurest hulgast tingitud põhjusel, võib nimetatud tähtaega pikendada 90 päevani. Kastre Vallavalitsus pikendas 2. veebruaril 2022. a kirjaga nr 6-3/11-1 menetlustähtaega 90 päevani, kuna keskkonnamõjude strateegilise hindamise eelhinnangu vajalikkuse osas tuleb lähtuda asjaomaste asutuste seisukohast, siis kaasati menetlusse Keskkonnaamet, Keskkonnaministeerium, Maa-amet ja Transpordiamet, kes pidid esitama asutuste seisukohad keskkonnamõjude strateegilise hindamise algatamise või algatamata jätmise otsuse eelnõu kohta.

Planeeringualaks on Tööstuse katastriüksus (katastritunnus 18502:004:0217, pindala on 5,6 ha ja sihtotstarve 100% tootmismaa, registrikood 574504). Ehitisregistri andmetel katastriüksustel hooneid ja rajatisi ei paikne, kuid Maainsener OÜ (registrikood 11673280) poolt septembris 2021 koostatud maa-ala geodeetilisel alusplaanil (töö nr GEO 6071) on kujutatud 5 hoonet ja puurkaev. Katastriüksusele jääb osaliselt Vooremäe maardla (registrikaardi nr 44, maardla kood MRD0000022) 4.plokk (ehitusliiva aktiivne tarbevaru). Detailplaneeringu eesmärgiks on puidu- ja liistutööstuse rajamine, taotletav hoonete suurim lubatud ehitisealune pind on 15 000 m2. Planeeritava ala pindala on 5,6 ha. 

PlanS § 125 lõike 2 kohaselt on detailplaneeringu koostamine nõutav üldplaneeringuga määratud detailplaneeringu koostamise kohustusega alal või juhul. Haaslava valla üldplaneeringu (seletuskirja peatükk 3.4) kohaselt on detailplaneeringu koostamine kohustuslik üldplaneeringus esitatud elamumaa, äri- ja tootmismaa ning sotsiaalmaa tähistusega maa-alade puhul. Tööstuse katastriüksus jääb üldplaneeringus tootmis- ja ärimaa maa-alale.  Detailplaneeringu algatamine ei ole vastuolus Haaslava valla üldplaneeringuga. Kastre Vallavolikogu 16. juuni 2020 määruse nr 99 „Pädevuse delegeerimine“ § 2 alusel on üldplaneeringut mittemuutva detailplaneeringu algatamine vallavalitsuse pädevuses.

Kavandatud tegevused ei kuulu keskkonnamõju hindamise ja keskkonnajuhtimissüsteemi seaduse1 (edaspidi KeHJS) § 6 lõike 1 nimetatud tegevuste hulka. Kui planeeritud tegevused ei ole toodud KeHJS § 6 lg-s 1, peab otsustaja vastavalt § 6 lg 2 järgi andma eelhinnangu, kas planeeritud tegevusel on oluline keskkonnamõju. Vastavalt KeHJS § 6 lg 4 järgi on tegevusvaldkondade täpsustatud loetelu kehtestatud Vabariigi Valitsuse määrusega. 

Kastre Vallavalitsus edastas 15. veebruari 2022. a kirjaga nr 6-3/339 asjaomastele asutustele (Maa-ametile, Transpordiamet, Keskkonnaametile ja Keskkonnaministeeriumile), kelle valitsemisalas olevaid küsimusi detailplaneering käsitleb, Tööstuse katastriüksuse detailplaneeringu lähteseisukohtade ja keskkonnamõju strateegilise hindamise eelhinnangu koos otsuse eelnõuga.  
Maa-amet esitas seisukoha 25.02.2022 kirjaga nr 6-3/22/2771-2 (registreeritud 28. veebruar 2022. a kirja nr 6-3/339-1 all), milles nõustub Tööstuse katastriüksusele detailplaneeringu keskkonnamõju hindamise algatamata jätmisega. Transpordiamet esitas seisukoha 08.03.2022 kirjaga nr 7.2-2/22/3466-2 (registreeritud 08. märts 2022. a kirja nr 6-3/339-2 all), milles nõustub Tööstuse katastriüksuse detailplaneeringu keskkonnamõju hindamise algatamata jätmisega. Samuti pidas vajalikuks transpordiamet esitada riigitee ohutuse ja toimivuse seisukohast väljastada seisukohad, millega palub planeeringu koostamisel arvestada. Keskkonnaamet esitas seisukoha 15.03.2022 kirjaga nr 6-5/22/3129-2 (registreeritud 16. märts 2022. a kirja nr 6-3/339-3 all), milles nõustub Tööstuse katastriüksusele detailplaneeringu keskkonnamõju hindamise algatamata jätmisega. Keskkonnaministeerium esitas seisukoha 16.03.2022 kirjaga nr 7-15/22/744-2 (registreeritud 17. märts 2022. a kirja nr 6-3/339-4 all), milles juhib tähelepanu, et keskkonnaminister on 05.03.2019 käskkirjaga nr 1-2/19/198 andnud Maa-ametile volituse kooskõlastada detailplaneeringuid planeerimisseaduses sätestatud korras, kui planeeritav maa-ala asub keskkonnaregistri maardlate nimistus oleval maardlal või selle osal. Tulenevalt eeltoodust ei osale keskkonnaministeerium edaspidises planeeringuprotsessis. Eelhinnangus on arvestatud esitatud ettepanekutega.

[bookmark: _Hlk93586182]Kastre valla keskkonnaspetsialist on koostanud algatatavale detailplaneeringule keskkonnamõju strateegilise hindamise eelhinnangu (Lisa 2), mille eesmärgiks oli selgitada välja detailplaneeringuga kavandatava tegevuse keskkonnamõju strateegilise hindamise algatamise ja koostamise vajalikkus.
Eelhinnangu tulemused on järgmised:
1) kavandatav tegevus asub 100% tööstusmaal, kuhu on kehtiva Haaslava üldplaneeringu kohaselt lubatud planeerida tööstushooneid. Tootmismaal asuvad vanad karjääri teenindushooned, mis lammutatakse. Detailplaneeringu koostamise algatamise ettepaneku alusel soovitakse alal jätkata tööstustegevusega, täpsemalt puidu- ja liistutööstusega, mille raames rajatakse esimese etapis uus ja tänapäevane tootmishoone;
2) kavandatava tegevuse alale ei ulatu ühegi kaitsekategooria liigi püsielupaik. Tööstuse kinnistu kõrval olevatel kinnistutel on mitmeid III kaitsekategooria taimeliike. Lõuna suunas asuv ala on määratud Uniküla looduskaitsealaks. Tööstuse maaüksusel või selle ümbruses ei paikne kultuurimälestisi;
3) kavandatava tegevuse ala ümbruses asuvad peamiselt maatulundusmaad, põhjaosas paikneb Vooremägi, kus asuvad mitmed tervise- ja sportimisrajad. Arendajal tuleb projekteerimise käigus arvestada lähedalt mööduvate terviseradadega, lahendada müra, õhusaaste, valguse ja vibratsioonist tulenevad häiringud. Hoonete ja taristu rajamisel tuleb arvestada ka puurkaevust tuleneva sanitaarkaitseala piiranguga. Planeeringuala asub kaitstud põhjaveega alal;
4) kavandatud tegevuse alale ulatub ka Vooremäe liivamaardla ehitusliiva aktiivse tarbevaru ala. Tulenevalt geoloogilise piiranguvööndi ulatusest, ulatuvad mõningad piirangud maapõueseaduse (§ 5, § 14,§ 15) alusel ka Tööstuse kinnistule;
5) mõjude täpne ulatus ei ole teada ning eelhinnangu läbiviimisel kirjeldatud mõjude suurust ei ole olemasolevate andmete põhjal võimalik kvantitatiivselt hinnata. Avariiolukordade tekkimise tõenäosus tuleb viia ja hoida miinimum tasemeni, järgides kehtivast õigusest tulenevaid nõudeid;
6) keskkonnamõju hindamise vajalikkust on vajadusel veelkord võimalik kaaluda kuni kasutusloa väljastamiseni.  
Koostatud keskkonnamõju eelhinnangu põhjal ei ole detailplaneeringu koostamisel keskkonnamõju strateegilise hindamise läbiviimine vajalik, sest arvestades kavandatava tegevuse mahtu, iseloomu ja paiknemist, ei ole oodata tegevuse elluviimisel olulist negatiivset keskkonnamõju, mis ületaks keskkonnataluvust ja nõuaks täiemahulise keskkonnamõju hindamise läbiviimist. Keskkonnatingimustega on võimalik arvestada PlanS § 126 lõikes 1 määratud ülesannete täitmisel planeeringumenetluse käigus. Detailplaneeringut algatades uuringute ja analüüside tegemise vajadus puudub.

Eelhinnang kuulub keskkonnamõju strateegilise hindamise algatamata jätmise otsuse juurde vastavalt  KeHJS § 11 lõikele 4.

Detailplaneeringu algataja, koostamise korraldaja ja kehtestaja on Kastre Vallavalitsus (aadress Vallamaja, Kurepalu küla, Kastre vald, 62113 Tartumaa) ning koostaja OÜ Hendrikson & Ko (registrikood 10269950, aadress Raekoja plats 8, Tartu linn, 51004 Tartu).

Detailplaneeringu algatamine ei too kaasa õigustatud ootust ühelegi osapoolele detailplaneeringu kehtestamise osas.

Arvestades eeltoodut ja lähtudes kohaliku omavalitsuse korralduse seaduse § 6 lõikest 1, § 30 lõike 1 punktist 4; planeerimisseaduse § 124 lõigetest 1-4 ja 10, § 125 lõike 1 punktist 1, § 126, § 127 lõigetest 1 ja 2, § 128 lõigetest 1 ja 5-8, § 130 lõike 1 ja lõike 2; keskkonnamõju hindamise ja keskkonnajuhtimissüsteemi seaduse § 6 lg 1, § 6 lõike 2 punktist 8, § 11, § 33 lõigetest 2-6, § 35 lõigetest 3 ja 5-7; Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 15 punktist 8 ja 91, Haaslava Vallavolikogu 31.augusti 2007.a otsusega nr 83 „Haaslava valla üldplaneeringu kehtestamine“,  huvitatud isiku esitatud avaldust detailplaneeringu algatamiseks, annab Kastre Vallavalitsus

[bookmark: _GoBack]k o r r a l d u s e:

1. Algatada Unikülas asuva Tööstuse katastriüksuse detailplaneering.

2. Kinnitada detailplaneeringu lähteseisukohad (Lisa 1).

3.  Jätta algatamata detailplaneeringuga kavandatud tegevuse keskkonnamõju strateegiline hindamine, kuna kavandatav tegevus ei ole olulise keskkonnamõjuga (eelhinnang Lisa 2).

4. Sõlmida detailplaneeringu koostamisest huvitatud isikuga haldusleping planeeringu koostamise tellimise üleandmiseks planeerimisseaduse § 130 alusel.

5. Avaldada teade detailplaneeringu algatamise ja keskkonnamõju strateegilise hindamise algatamata jätmise kohta väljaannetes Ametlikud Teadaanded, Kastre valla Infoleht, Postimees ja valla veebilehel.

6. Edastada teade detailplaneeringu algatamise ja keskkonnamõju strateegilise hindamise algatamata jätmise kohta Keskkonnaametile, Päästeameti Lõuna päästekeskusele, Maa-ametile, Transpordiametile ja planeerimisseaduse § 127 lõikes 1 ja  2  nimetatud isikuid ja asutusi ning KeHJS § 35 lõikes 6 nimetatud asutusi.

7. Korraldusega on võimalik tutvuda tööajal Kastre Vallavalitsuses (aadress Vallamaja, Kurepalu küla, Kastre vald, 62113 Tartumaa) ja igal ajal Kastre valla dokumendiregistris.

8. Korraldus jõustub teatavakstegemisest.

9. Detailplaneeringu algatamine on menetlustoiming, millega ei teki huvitatud isikule õigustatud ootust, et Kastre Vallavalitsus detailplaneeringu kehtestab. Menetlustoimingud on vaidlustatavad koos haldusaktiga, milleks on kehtestamise või kehtestamata jätmise korraldus.



/digitaalselt allkirjastatud/						
																						/digitaalselt allkirjastatud/
Priit Lomp								
Vallavanem								Annika Pajumaa-Murov										vallasekretär								

